REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/350-15

29. jul 2015. godine

B e o g r a d

**Z A P I S N I K**

**49. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 29. JULA 2015. GODINE**

Sednica je počela u 10,45 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Tanja Tomašević Damnjanović, Meho Omerović, Aleksandar Martinović, Dragan Paunović, Biljana Ilić Stošić, Biljana Savović, Mirjana Andrić, Velinka Tošić, Neđo Jovanović i Živan Đurišić.

Sednici je prisustvovao Vučeta Tošković (zamenik Vladimira Đukanovića).

Sednici nisu prisustvovali: Olgica Batić, Miletić Mihajlović, Laslo Varga, Balša Božović i Jovan Marković, članovi Odbora, niti njihovi zamenici.

Sednici je, kao predstavnik predlagača zakona, prisustvovala Kori Udovički, potpredsednik Vlade i ministar državne uprave i lokalne samouprave, a kao poverenici predlagača zakona, prisustvovali su Dražen Maravić, državni sekretar, Srđan Mogić, Ivana Savićević i Natalija Pavlović Šiniković, pomoćnici, i Vidosava Džagić, posebni savetnik u Ministarstva državne uprave i lokalne samouprave.

Na predlog predsednika Odbora, utvrđen je sledeći

D n e v n i r e d :

1. Razmatranje Predloga zakona o načinu određivanja maksimalnog broja zaposlenih u javnom sektoru, koji je podnela Vlada (broj 011-1918/15, od 25. jula 2015. godine), u pojedinostima;
2. Razmatranje Predloga zakona o registru zaposlenih, izabranih, imenovanih, postavljenih i angažovanih lica kod korisnika javnih sredstava, koji je podnela Vlada (broj 011-1917/15, od 25. jula 2015. godine), u pojedinostima;
3. R a z n o.

Pre prelaska na rad po utvrđenom dnevnom redu usvojen je, bez primedaba, zapisnik sa 47. sednice Odbora.

**Prva tačka dnevnog reda:** **Razmatranje Predloga zakona o načinu određivanja maksimalnog broja zaposlenih u javnom sektoru u pojedinostima**

Odbor za pravosuđe, državnu upravu i lokalnu samoupravu odlučio je da, na osnovu člana 156. stav 3. Poslovnika Narodne skupštine, podnese sledeći

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o načinu određivanja maksimalnog broja zaposlenih u javnom sektoru.

Odbor je odlučio da predloži Narodnoj skupštini da **prihvati** sledeće amandmane:

- na član 3. koji je podnela narodni poslanik Branka Karavidić;

- na član 7. koji su zajedno podneli narodni poslanici Balint Pastor, Elvira Kovač, Arpad Fremond, Zoltan Pek i Anamarija Viček;

- na član 7. koji su zajedno podneli narodni poslanici Borislav Stefanović, Gordana Čomić, Balša Božović, Jovan Marković, Ivan Jovanović, Aleksandra Jerkov i Dragan Šutanovac.

Odbor je odlučio da predloži Narodnoj skupštini da **odbije** sledeće amandmane:

- na član 1. koji je podneo narodni poslanik Zoran Živković;

- na član 1. koji je podneo narodni poslanik Vladimir Pavićević;

- na član 1. koji su zajedno podneli narodni poslanici Aleksandar Senić, Ninoslav Stojadinović, Branka Karavidić, Slobodan Homen, Biljana Hasanović - Korać, Snežana Malović i Blagoje Bradić;

- na član 3. koji je podneo narodni poslanik Laslo Varga;

- na član 4. koji je podneo narodni poslanik Zoran Živković;

- na član 4. koji je podneo narodni poslanik Vladimir Pavićević;

- na član 4. koji su zajedno poslali narodni poslanici Borislav Stefanović, Gordana Čomić, Balša Božović, Jovan Marković, Ivan Jovanović, Aleksandra Jerkov i Dragan Šutanovac;

- na član 6. koji je podnela narodni poslanik Branka Karavidić;

- na član 7. koji je podneo narodni poslanik Laslo Varga;

- na član 7. koji je podnela narodni poslanik Branka Karavidić;

- na član 8. koji su zajedno podneli narodni poslanici Borislav Stefanović, Gordana Čomić, Balša Božović, Jovan Marković, Ivan Jovanović, Aleksandra Jerkov i Dragan Šutanovac;

- na član 8. koji su zajedno podneli narodni poslanici Aleksandar Senić, Ninoslav Stojadinović, Branka Karavidić, Slobodan Homen, Biljana Hasanović - Korać, Snežana Malović i Blagoje Bradić;

- na član 11. koji su zajedno podneli narodni poslanici Borislav Stefanović, Gordana Čomić, Balša Božović, Jovan Marković, Ivan Jovanović, Aleksandra Jerkov i Dragan Šutanovac;

- na član 12. koji je podnela narodni poslanik Branka Karavidić;

- na član 14. koji su zajedno podneli narodni poslanici Borislav Stefanović, Gordana Čomić, Balša Božović, Jovan Marković, Ivan Jovanović, Aleksandra Jerkov i Dragan Šutanovac;

- na član 16. koji je podnela narodni poslanik Branka Karavidić;

- na član 20. koji su zajedno podneli narodni poslanici Aleksandar Senić, Ninoslav Stojadinović, Branka Karavidić, Slobodan Homen, Biljana Hasanović - Korać, Snežana Malović i Blagoje Bradić;

- na član 20. koji je podneo narodni poslanik Zoran Živković;

- na član 20. koji je podneo narodni poslanik Vladimir Pavićević;

- na član 21. koji su zajedno podneli narodni poslanici Borislav Stefanović, Gordana Čomić, Balša Božović, Jovan Marković, Ivan Jovanović, Aleksandra Jerkov i Dragan Šutanovac;

- na član 32. koji su zajedno podneli narodni poslanici Aleksandar Senić, Ninoslav Stojadinović, Branka Karavidić, Slobodan Homen, Biljana Hasanović - Korać, Snežana Malović i Blagoje Bradić;

- na član 33. koji su zajedno podneli narodni poslanici Borislav Stefanović, Gordana Čomić, Balša Božović, Jovan Marković, Ivan Jovanović, Aleksandra Jerkov i Dragan Šutanovac;

- na član 33. koji je podneo narodni poslanik Janko Veselinović.

II

Odbor je odlučio da povuče amandman na član 20. Predloga zakona koji je podneo 28. jula 2015. godine.

III

Odbor je, u skladu sa čl. 157. stav 6. i 161. stav 1. Poslovnika Narodne skupštine, podneo sledeće amandmane na čl. 12, 20, 21. i 35. Predloga zakona, koje je na sednici Odbora prihvatio predstavnik predlagača zakona:

AMANDMAN I

U članu 12. Predloga zakona dodaje se novi stav 4. koji glasi:

,,Ukoliko skupština jedinice lokalne samouprave ne donese akt o utvrđivanju maksimalnog broja zaposlenih u roku iz stava 1. ovog člana, ne može se zasnivati radni odnos sa novozaposlenim do donošenja tog akta. ”

O b r a z l o ž e nj e

Usvajanjem ovog amandmana obezbeđuje se doslednost u sprovođenju ovog zakona, imajući u vidu da je odluka skupštine jedinice lokalne samouprave uslov za sprovođenje racionalizacije u sistemu lokalne samouprave.

AMANDMAN II

Član 20. menja se i glasi:

„Zaposlenom u javnom sektoru za vreme primene ovog zakona prestaje radni odnos kada navrši godine života i staž osiguranja koji su propisani zakonom za odlazak u starosnu penziju.

Zaposleni iz stava 1. ovog člana ostvaruje pravo na otpremninu u skladu sa propisima kojima se uređuje njegov radno–pravni status.

Izuzetno od stava 1. ovog člana, radni odnos zaposlenog u javnom sektoru iz stava 1. ovog člana ne prestaje ako se poslodavac i zaposleni sporazumeju o nastavku radnog odnosa i dužini njegovog trajanja, u cilju obezbeđivanja stručnog i kontinuiranog obavljanja neophodnih funkcija organizacionog oblika.

Sporazumom iz stava 3. ovog člana može se utvrditi nastavak radnog odnosa zaposlenog najduže do navršenja 65 godina života i najmanje 15 godina staža osiguranja.

Sporazum iz stava 3. ovog člana zamenjuje odredbe ugovora o radu, odnosno rešenje o zasnivanju radnog odnosa u delu kojim se uređuje vrsta i dužina trajanja radnog odnosa.

Poslodavac može, u cilju utvrđivanja ispunjenosti uslova za prestanak radnog odnosa iz stava 1. ovog člana, pribavljati podatke iz službene evidencije Republičkog fonda za penzijsko i invalidsko osiguranje.

Izuzetno od st. 1-5 ovog člana, zaposlenom kome je navršenje radnog veka i nastavak radnog odnosa nakon navršenja radnog veka uređen posebnim zakonom, radni odnos prestaje u skladu sa posebnim zakonom.

Odredba stava 7. ovog člana ne primenjuje se na državne službenike.

O b r a z l o ž e nj e

Predloženim amandmanom omogućava se da se ispoštuju specifičnosti koje su posebnim zakonom predviđene za pojedine oblasti rada.

AMANDMAN III

U članu 21. stav 3. tačka 1) posle reči: “mesecu prestanka radnog odnosa“ dodaju se zarez i reči: „odnosno u visini 1/3 prosečne zarade u Republici Srbiji za mesec koji prethodi mesecu prestanka radnog odnosa prema podatku organa nadležnog za poslove statistike, u zavisnosti od toga šta je za zaposlenog povoljnije,“.

O b r a z l o ž e nj e

Kako su analize strukture zaposlenih pokazale da je najveća neracionalnost među zaposlenima koji imaju platu nižu od prosečne plate u Srbiji, predloženo je, kao dodatna stimulacija, da se njima računa povoljnija opcija, tj. ona po kojoj se novčana naknada obračunava u odnosu na prosečnu zaradu u RS.

AMANDMAN IV

U članu 35. dodaje se novi stav 2. koji glasi: „Izuzetno od stava 1. ovog člana, član 20. ovog zakona počinje da se primenjuje u roku od 60 dana od dana stupanja na snagu ovog zakona.“.

O b r a z l o ž e nj e

Neophodno je da se ostavi određeni rok organizacionim oblicima u javnom sektoru, kako bi sagledali određene poslove na kojima postoji potreba nastavka radnog odnosa zaposlenog koji na njima radi, u kontekstu potreba sprovođenja sveobuhvatne racionalizacije i reorganizacije poslova usled prestanka potrebe za radom pojedinih zaposlenih.

Za izvestioca Odbora na sednici Narodne skupštine određen je Petar Petrović, predsednik Odbora.

U okviru ove tačke dnevnog reda Odbor je razmotrio **inicijativu Zaštitnika građana, upućenu Odboru, za podnošenje amandmana na član 4. stav 3. i član 5. Predloga ovog zakona.**

Zaštitnik građana je inicirao Odboru podnošenje amandmana kako bi se zaštitila nezavisnost svih državnih organa koji po Ustavu i zakonu poslove zaštite prava građana i kontrole drugih organa i organizacija moraju da rade nezavisno, a ne samo onih koje je Vlada obuhvatila svojim predlogom. Inicijativa je podneta s obzirom na to da je Predlogom zakona propisano da, za razliku od Ustavnog suda, Visokog saveta sudstva i Državnog veća tužilaca, koji kao nezavisni državni organi sami utvrđuju maksimalan broj zaposlenih u svojim službama, te broj sudija i tužilaca, dok u službama Zaštitnika građana, Poverenika za informacije od javnog značaja i zaštitu podataka o ličnosti, Poverenika za zaštitu ravnopravnosti, Državnoj revizorskoj instituciji i Agenciji za borbu protiv korupcije maksimalan broj zaposlenih utvrđuje Odbor za administrativno-budžetska i mandatno-imunitetska pitanja Narodne skupštine.

Predloženim rešenjima se, po mišljenju Zaštitnika građana, krši ustavom i zakonom utvrđena nezavisnost nezavisnih državnih organa, državno uređenje, kao i jedinstvo pravnog poretka. Nezavisnost Zaštitnika građana, kao državnog organa, garantuje Ustav, a posebni organski zakoni propisuju nezavisnost poverenika, Državne revizorske institucije i Agencije za borbu protiv korupcije.

Zaštitnik građana je amandmane, kao ovlašćeni predlagač, podneo u saradnji i saglasnosti sa poverenicom za zaštitu ravnopravnosti, poverenikom za informacije od javnog značaja i zaštitu podataka o ličnosti, predsednikom Saveta Državne revizorske institucije i direktorkom Agencije za borbu protiv korupcije.

Odbor je odlučio, sa jednim glasom protiv, da ovu inicijativu ne prihvati. Ovo polazeći od člana 6. Zakona o izmenama i dopunama Zakona o budžetskom sistemu („Službeni glasnik RS“, broj 108/13), kojim je predviđeno da odbor Narodne skupštine nadležan za adminstrativno-budžetska pitanja daje saglasnost na zasnivanje radnog odnosa sa novim licima, odnosno angažovanje lica po drugim osnovama u Narodnoj skupštini i nezavisnim državnim organima.

**Druga tačka dnevnog reda**: **Razmatranje Predloga zakona o registru zaposlenih, izabranih, imenovanih, postavljenih i angažovanih lica kod korisnika javnih sredstava u pojedinostima**

Odbor za pravosuđe, državnu upravu i lokalnu samoupravu odlučio je da, na osnovu člana 156. stav 3. Poslovnika Narodne skupštine, podnese sledeći

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o Registru zaposlenih, izabranih, imenovanih, postavljenih i angažovanih lica kod korisnika javnih sredstava.

Odbor je odlučio da predloži Narodnoj skupštini da **prihvati** sledeće amandmane:

- na član 4. koji su zajedno podneli narodni poslanici Balint Pastor, Elvira Kovač, Arpad Fremond, Zoltan Pek i Anamarija Viček;

- na član 8. koji su zajedno podneli narodni poslanici Balint Pastor, Elvira Kovač, Arpad Fremond, Zoltan Pek i Anamarija Viček;

- na član 12. koji je podnela narodni poslanik Branka Karavidić.

Odbor je odlučio da predloži Narodnoj skupštini da **odbije** sledeće amandmane:

- na član 2, sa ispravkom, koji je podneo narodni poslanik Janko Veselinović;

- na član 4. koji je podneo narodni poslanik Laslo Varga;

- na član 4, sa ispravkom, koji je podneo narodni poslanik Janko Veselinović;

- na član 15. koji je podneo narodni poslanik Dejan radenković;

- na član 18. koji je podneo narodni poslanik Janko Veselinović.

II

Odbor je, u skladu sa čl. 157. stav 6. i 161. stav 1. Poslovnika Narodne skupštine, podneo sledeće amandmane na čl. 17. i 18. Predloga zakona, koje je na sednici Odbora prihvatio predstavnik predlagača zakona:

AMANDMAN I

U članu 17. Predloga zakona dodaje se novi stav 3. koji glasi:

„Podatke iz člana 4. tačka 2) podtač. (8) i (9) korisnici javnih sredstava će dostavljati u Registar u roku od 30 dana od dana preuzimanja poslova vođenja Registra iz stava 1. ovog člana.“

O b r a z l o ž e nj e

Amandman se predlaže imajući u vidu da su Vlada i Odbor prihvatili amandmane narodnih poslanika Balint Pastora, Elvire Kovač, Arpada Fremonda, Zoltana Peka i Anamarije Viček na čl. 4. i 8. Predloga zakona.

AMANDMAN II

U članu 18. posle reči: „(„Službeni glasnik RS“, br. 54/09, 73/10, 101/10, 101/11, 93/12,62/13, 63/13-ispravka, 108/13 i 142/14)“ briše se zapeta i stavlja se tačka, a preostali tekst se briše.

O b r a z l o ž e nj e

Amandman se predlaže s obzirom na to da je Predlogom zakona o načinu određivanja maksimalnog broja zaposlenih u javnom sektoru predviđeno stavljanje van snage Zakona o određivanju maksimalnog broja zaposlenih u republičkoj administraciji i Zakona o određivanju maksimalnog broja zaposlenih u lokalnoj administraciji.

Usvajanjem ovog amandmana odredbe Predloga zakona o načinu određivanja maksimalnog broja zaposlenih u javnom sektoru i Predloga zakona o Registru zaposlenih, izabranih, imenovanih, postavljenih i angažovanih lica kod korisnika javnih sredstava biće međusobno usaglašene.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda: Razno**

U okviru ove tačke dnevnog reda nije bilo predloga, ni pitanja.

Sednica je završena u 11,30 časova.

SEKRETAR PREDSEDNIK

Ljiljana Miletić Živković Petar Petrović